دوْکتور ح. م. صدیق ایرانین بیر چوخ بیلیم یوردلاریندا آذربایجانلی و ایران تورک طلبه‌لری‌نین ایسته‌گی اوزه‌ره ۱۳۶۹ ـنجی ایلدن تۆرکجه دیل و ادبیات کیلاسلاریندا حاضیر اوْلموش و تدریس ائتمیشدیر. ایلک تۆرکجه کیلاسی تهران بیلم یوردونون طیب بیلیملری بیلی‌یوردوندا تاسیس و اداره ائتمیشدیر. بۇ بیلی یوردومدا ایجرا ائدیلن تۆرکجه قرامر درسی بیر باشلانغیج اولاراق یاواش - یاواش بوتون بیلیم یوردولارینا یاییلمیش و هامی‌سیندا ایجرا ائدیلمیشدیر. بۇ ایلک تۆرکجه دیل بیلگیسی کیلاسینا او زامان تهراندا یاشایان بیر چوخ ادبیات سئورلر ایشتیراک ائدیردیلر. سوْنرا صنعتی شریف بیلی‌یوردی بۇ درسی تدریس ائتمک اۆچون دوْکتور صدیق‌دن دعوت ائتدی. او بیلیم یوردوندا فضولی‌ نین غزللری‌نین شرحی تدریس اوْلونوردی. اوندان سوْنرا امیر کبیر بیلیم یوردو ندا، شهید بهشتی بیلیم‌یوردوندا، تهران آزاد اسلامی بیلیم‌یوردولاری واحدلرینده و ۱۳۷۰ اون ایللیگینده ایصفاهان، تبریز، اورمیه، زنگان، سیمنان، همدان و ... بیلیم یوردولاریندا دوْکتور صدیق گئدیب هر هره‌سینده بیر و یا ایکی یاری ایل تدریس ائدیردی. بۇ بیلیم‌یوردولاری اۆچون آشاغیداکی کیتابلاری نشر ائتدیردی: بو کیلاسلارین دیل بیلگیسی درسلرینی دوْکتور صدیقین طلبه‌لری ده ییغیب نشر ائتمیشلر. او جمله‌ده ایصفاهان بیلی یوردومدا طلبه‌لیک ائدن محمدصادق نائبی اؤز اوستادی‌نین درسلرینی دکتر صدیقین دیل بیلیم درسلیگی آدی ایله نشر ائتمیشدیر.